31993D0101
L 041/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 8 февруари 1993 година
относно сключването на Споразумение за търговско и икономическо сътрудничество между Европейската икономическа общност и Монголия
(93/101/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че Споразумението за търговско и икономическо сътрудничество между Европейската икономическа общност и Монголия следва да бъде одобрено,
РЕШИ:
Член 1
Общността одобрява Споразумението за търговско и икономическо сътрудничество между Европейската икономическа общност и Монголия.
Текстът на споразумението е приложен към настоящото решение.
Член 2
Председателят на Съвета, от името на Общността, извършва нотификацията, предвидена в член 15 от споразумението (2).
Член 3
Комисията, подпомагана от представители на държавите-членки, представлява Общността в Съвместния комитет, учреден съгласно член 13 от споразумението.
Член 4
Настоящото решение се публикува в Официален вестник на Европейските общности.
Съставено в Брюксел на 8 февруари 1993 година.